钦定古今图书集成/明伦汇编/宫闱典/第105卷 > 班斿
## 钦定古今图书集成/明伦汇编/宫闱典/第105卷 > 班斿

按《汉书班氏叙传》：“斿博学有俊材。左将军史丹举贤
良方正，以对策为议郎，迁谏大夫、右曹中郎将，与刘
向校秘书。每奏事，斿以选受诏，进读群书。上器其能，
赐以秘书之副。时书不布，自东平思王以叔父求太
史公诸子书，大将军白不许。语在《东平王传》。斿亦早
卒，有子曰嗣，显名当世。”